Presentada en societat la nova associació “Amics de Les Sitges”
2025-07-24

L’Embarronat del Pati de les Sitges ha sigut l’escenari per a la presentació en societat de la nova associació “Amics de Les Sitges”, que va tindre lloc dijous passat 20 de juny. L’entitat sense ànim de lucre ha nascut amb l’objectiu de defensar el conjunt monumental més emblemàtic de Burjassot, vetlar per la seua conservació i posada en valor, al mateix temps que buscar difusió i visibilitat, amb la finalitat de preservar-ho i respectar-ho.

Amb la presència de l’alcalde de Burjassot, Rafa García i de diversos regidors de l’Equip de Govern i de la Corporació Municipal, l’acte va començar amb les paraules del regidor de Turisme, Roc Senent qui, en la seua intervenció, va anunciar el pròxim inici de les obres per a la millora de l’enllosat lateral del Pati. Roc Senent va passar la paraula al president de l’associació, Agustín López, qui va aprofundir en les finalitats per a les quals ha nascut aquesta entitat, mentre que Roberto Blanes va centrar la seua intervenció a realitzar un breu passeig per la història de les Sitges, a més de comentar com és la situació actual del monument, així com els objectius i els projectes de futur de l’associació orientats a la preservació del conjunt monumental.

Les persones interessades a saber més sobre la nova associació poden consultar el seu web, www.amigosdelossilos.com.